သဲစုညိမ်း

**သဲစုညိမ်း** (၂၅ မေ ၂၀၀၇ မွေးဖွား) သည် မြန်မာနိုင်ငံရှိ အလှမယ်၊ ရုပ်ရှင်မင်းသမီးနှင့် မော်ဒယ်တစ်ဦးဖြစ်သည်။ သူမသည် Miss Grand Myanmar 2024 ရရှိခဲ့ပြီး မြန်မာနိုင်ငံကိုယ်စားပြု အနေဖြင့် Miss Grand International 2024 ပြိုင်ပွဲကို ပါဝင်ယှဉ်ပြိုင်ခဲ့ရာ ဒုတိယဆု (Second runner-up) ရရှိခဲ့သည်။

## ငယ်ဘဝနှင့်ပညာရေး 
သဲစုညိမ်းကို ၂၀၀၇ ခုနစ် မေလ ၂၄ ရက်နေ့တွင် ပဲခူးတိုင်းဒေသကြီး တောင်ငူမြို့နယ်တွင် မွေးဖွားခဲ့သည်။ မွေးချင်းနှစ်ယောက် အနက် သူမသည် အကြီးဆုံးသမီးဖြစ်သည်။

## အနုပညာခရီးလမ်း 
၂၀၂၂ ခုနှစ်တွင် သဲစုညိမ်းသည် မော်ဒယ်များသင်တန်းများ နှင့် လေ့ကျင့်မှုများကို လေ့လာခဲ့သည်။ ထို့နောက် ဂျွန်လွင် ၏ John International Modeling Agency တွင် Runway မော်ဒယ်အဖြစ် စတင် ဝင်ရောက်ခဲ့ပြီး ကြော်ငြာများနှင့် ဖက်ရှင်ပြပွဲများတွင် ပါဝင်ခဲ့သည်။

သဲစုညိမ်းသည် အလှမယ် လောကကို အသက် ၁၆ နှစ်အရွယ်တွင် စတင်ဝင်ရောက်ခဲ့သည်။ သဲစုညိမ်းသည် မြန်မာနိုင်ငံတွင် အသက်အငယ်ဆုံး ပြိုင်ပွဲဝင်ဖြစ်သည်။ သူမသည်မြန်မာနိုင်ငံကိုယ်စားပြု ဝင်ရောက်ယှဉ်ပြိုင်ခဲ့ပြီး အောင်မြင်မှုများစွာရရှိခဲ့သည်။ သဲစုညိမ်းသည် ပြိုင်ပွဲပြီးဆုံးပြီးနောက် သူမ၏ ပထမဆုံးအနုပညာလမ်းကြောင်းထဲသို့ဝင်ရောက်ခဲ့သည်။ ယခုအခါရုပ်ရှင်ဇာတ်ကားများ၊ ကြော်ငြာများရိုက်ကူးလျက် ရှိသည်။

၂၀၂၅ မတ်လတွင် သဲစုညိမ်းသည် Yangon International University Campus (YIUC) ဖွင့်ပွဲတွင် မြန်မာနိုင်ငံရှိ အနုပညာရှင်များနှင့်အတူ တက်ရောက်ခဲ့သည်။

## အလှမယ် 
### Miss Grand Taungoo 2024 
၂၀၂၄ ခုနှစ် ဇွန်လ ၂၁ ရက်နေ့တွင် ရန်ကုန် ကွန်ဗင်ရှင်းစင်တာ၌ Miss Grand Bago 2024 ပြိုင်ပွဲကိုကျင်းပခဲ့ပြီး ပဲခူးတိုင်းဒေသကြီးမှ မြို့ ၅ မြို့ကို ကိုယ်စားပြုရန် အနိုင်ရရှိသူများကို ရွေးချယ်ခဲ့သည်။ သဲစုညိမ်း သည် Miss Grand Taungoo 2024 ဆုကိုရရှိခဲ့ပြီး Miss Grand Myanmar 2024 ပြိုင်ပွဲတွင် တောင်ငူ ကိုယ်စားပြုအဖြစ် ယှဉ်ပြိုင်ခဲ့သည်။

### Miss Grand Myanmar 2024
သဲစုညိမ်းသည် ဒီဇင်ဘာလ ၂၀၂၃ ခုနစ်တွင် ကျင်းပခဲ့‌သော Miss Grand Myanmar 2024 ပြိုင်ပွဲတွင် ဝင်ရောက်ယှဉ်ပြိုင် ခဲ့ရာ မြန်မာနိုင်ငံကိုယ်စားပြုအ‌နေ‌နှင့် Miss Grand Myanmar 2024 ဆုကို ရရှိခဲ့သည်။

### Miss Grand International 2024 
သဲစုညိမ်းသည် မြန်မာနိုင်ငံကိုယ်စားပြုအနေဖြင့် Miss Grand International 2024 ပြိုင်ပွဲ ကိုဝင်ရောက်ယှဉ်ပြိုင်ခဲ့ရာ 2nd runner up ဆုကို ရရှိခဲ့သည်။ National Costume ပြိုင်ပွဲတွင် ဗိဿနိုးဘုရင်မ “Queen Panhtwar” ဝတ်စုံဖြင့် ယှဉ်ပြိုင်ခဲ့သည်။

ထိုင်းနိုင်ငံ ဘန်ကောက်မြို့ရှိ MGI ခန်းမတွင် ကျင်းပသည့် Miss Grand International 2024ပြိုင်ပွဲတွင် မြန်မာနိုင်ငံကိုယ်စားပြု သဲစုငြိမ်းသည် Miss Beauty Skin Award , Miss I'Aura Queen Award, Miss Fan Vote Award တို့ကို  အောက်တိုဘာလ ၂၀၂၄ တွင် ဆွတ်ခူးရရှိခဲ့သည်။

အောက်တိုဘာလ ၂၅  ရက်နေ့တွင် ကျင်းပသော အလှမယ်ပြိုင်ပွဲတွင် သဲစုညိမ်းသည် ထိပ်တန်း ဆန်ကာတင် ၁၀ ဦးတွင် ပါဝင်ခဲ့သည်။ ပြိုင်ပွဲပြီးဆုံးချိန်တွင် အိန္ဒိယနိုင်ငံမှ ရေချယ်ဂူပတာ သည် အနိုင်ရရှိသူဖြစ်လာပြီး သဲစုညိမ်းသည် Second runner-up အဖြစ် ပြီးဆုံးခဲ့သည်။

### Placements
## ဆုရုပ်သိမ်းခြင်းနှင့်နုတ်ထွက်ခြင်း 
သဲစုညိမ်း သည် မြန်မာနိုင်ငံကို ကိုယ်စားပြု၍ Miss Grand International 2024 ပြိုင်ပွဲတွင် ပါဝင်ခဲ့ပြီး၊ Second runner-up ဆုကိုရရှိခဲ့သည်။ ပြိုင်ပွဲအပြီးတွင် Instagram Live မှတဆင့် သူမရရှိခဲ့သောဆုကို ပြန်လည်‌ပေးအပ်မည်ဟု ကြေညာခဲ့ပြီး၊ Best National Costume နှင့် Country's Power of the Year ဆုများ မရရှိခြင်းကြောင့် မကျေနပ်မှုကို ဖော်ပြခဲ့သည်။ သူမက မကျေနပ်မှုကို အနိုင်ရရှိသော ရေချယ် ဂူပါတာ (အိန္ဒိယ) သို့မဟုတ် CJ Opiaza (ဖိလစ်ပိုင်) အပေါ် မဆိုင်‌ကြောင်း၊ အထူးဆုများ ဆုံးဖြတ်ချက်များအပေါ်. ဖြစ်ကြောင်း ရှင်းလင်းပြောကြားခဲ့ သည်။

Miss Grand International (MGI) အဖွဲ့အစည်း၊ ဥက္ကဋ္ဌ Nawat Itsaragrisil ဦးဆောင်၍ သူမ ရရှိခဲ့သောဆုများကိုတရားဝင် ရုပ်သိမ်းခဲ့ကြောင်း လူမှုကွန်ရက်များတွင် ကြေညာခဲ့ပြီး၊ "အမြင်မသင့်တော်ခြင်းနှင့် စည်းမျဉ်းစည်းကမ်းများ ချိုးဖောက်မှုများ" ဖြစ်ကြောင်း ဖော်ပြခဲ့သည်။ ခေါင်းစဉ် ဖယ်ရှားခြင်းအပြီး သဲစုညိမ်းသည် Instagram Bio မှ Miss Grand Myanmar 2024 ခေါင်းစဉ်ကို ဖယ်ရှားခဲ့သည်။

## အများပြည်သူများ၏ဝေဖန်မှု့ 
၂၀၂၅ ခုနှစ် မတ်လတွင် သဲစုညိမ်း သည် Miss World Myanmar 2025 ပြိုင်ပွဲတွင် “farewell walk” ဆောင်ရွက်ခဲ့သည့်အတွက် အများပြည်သူထံမှ ဝေဖန်မှုများ ရရှိခဲ့သည်။

## လူမှုကူညီမှုများနှင့် လှူဒါန်းမှုများ 
၂၀၂၄ ခုနှစ် စက်တင်ဘာလတွင် Miss Grand Myanmar အဖွဲ့အစည်းသည် နိုင်ငံတော် Corporate Social Responsibility (CSR) အဖွဲ့များ နှင့် ပူးပေါင်း၍ အရေးပေါ်အတွက် လိုအပ်သောပစ္စည်းများ သန်း ၁၀၀ ကျော် ကျပ်တန်ဖိုးများ လှူဒါန်းခဲ့သည်။

၂၀၂၅ ခုနှစ် မတ်လ ၂၈ ရက်နေ့ မြန်မာနိုင်ငံ စစ်ကိုင်းမြို့အနီး ဗဟိုပြုလှုပ်ခတ်သွားသော မိုးမင့်စကေး ၇.၇ ရှိ ငလျင် အပြီး သဲစုညိမ်း သည် အရေးပေါ်ကယ်ဆယ်ရေး လှုပ်ရှားမှုများတွင် တက်ကြွစွာ ပါဝင်ခဲ့ပြီး၊  အကူအညီကို တောင်းဆိုကာ၊ ထိခိုက်ခံခဲ့ရသည့် လူထုသို့ ကိုယ်တိုင် လှူဒါန်းပစ္စည်းများ ဖြန့်ဝေမှုကို လုပ်ဆောင်ခဲ့သည်။

## ရိုက်ကူးထားသော ရုပ်ရှင်များ 
## ကိုးကား 
## ပြင်ပလင့်ခ်များ 
* 
* 
* 
* 

ကဏ္ဍ:၂၀၀၇ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ အမျိုးသမီး သရုပ်ဆောင်များ
ကဏ္ဍ:၂၁ ရာစု သရုပ်ဆောင်များ
ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ
ကဏ္ဍ:၂၁ ရာစု အမျိုးသမီးသရုပ်ဆောင်များ
ကဏ္ဍ:မြန်မာ အလှမယ်များ
ကဏ္ဍ:မြန်မာ မော်ဒယ်လ်များ
ကဏ္ဍ:Miss Grand Myanmar အနိုင်ရရှိသူများ
ကဏ္ဍ:Miss Grand International 2024 ပြိုင်ပွဲဝင်များ
ကဏ္ဍ:ပဲခူးတိုင်းဒေသကြီးမှ လူပုဂ္ဂိုလ်များ